ຈີນເຕືອນ ກ່ຽວກັບມະຕິ ຂອງສະພາສູງ ສະຫະລັດ
ຈີນເຕືອນສະຫະລັດ ກ່ຽວກັບຜົນສະທ້ອນ ຈາກມະຕິ ທີ່ສະພາສູງ ສະຫະລັດ ຮັບຜ່ານ ວ່າດ້ວຍເງິນຕາຂອງຈີນ.
ຈີນເຕືອນກ່ຽວກັບຜົນສະທ້ອນຕາມພາຍຫລັງຂອງຮ່າງຍັດຕິສະບັບນຶ່ງ ທີ່ສະພາສູງຮັບ ຜ່ານໃນວັນອັງຄານວານນີ້ ທີ່ອາດສາມາດລົງໂທດຕໍ່ຈີນ ຫລືປະເທດໃດກໍໄດ້ທີ່ເຫັນວ່າ ຄວບຄຸມຄ່າເງິນຕາຂອງຕົນ ໂດຍເຈດຕະນານັ້ນ ໂທລະພາບແຫ່ງລັດຂອງຈີນອ່ານຖະແຫລງການສະບັບນຶ່ງຈາກທ່ານ Ma Zhaoxu ໂຄສົກ ກະຊວງການຕ່າງປະເທດຈີນວ່າ ມະຕິດັ່ງກ່າວ ເປັນມາດຕະການປົກປ້ອງດ້ວຍການຕັ້ງກຳ ແພງພາສີ ທີ່ລະເມີດຕໍ່ກົດລະບຽບການຄ້າໂລກແລະຈະບໍ່ຊ່ອຍເຫລືອຫຍັງຕໍ່ສະພາບເສດຖະ ກິດຂອງສະຫະລັດນັ້ນ ທ່ານ Ma Zhaoxu ຍັງກ່າວຕື່ມວ່າ ມະຕິສະບັບນີ້ຍັງຈະທໍາລາຍສາຍພົວພັນດ້ານການຄ້າ ລະຫວ່າງສະຫະລັດແລະຈີນອີກດ້ວຍ ທ່ານ Song Hong ຜູ້ອໍານວຍການກົມການຄ້າລະຫວ່າງຊາດທີ່ສະຖາບັນສັງຄົມສາດທີ່ມີ ສ່ວນພົວພັນກັບລັດຖະບານຈີນ ກ່າວຕໍ່ວິທະຍຸວີໂອເອວ່າ ການລົງມະຕິຂອງສະພາສູງສະ ຫະລັດນີ້ ອາດສາມາດບ່ອນທໍາລາຍການຟື້ນໂຕຄືນ ຂອງການເສດຖະກິດໂລກໄດ້